Մարզպետ Աշոտ Սիմոնյանը շնորհավորեց դպրոցների տնօրեններին եւ մանկավարժներին՝ նոր ուսումնական տարվա կապակցությամբ եւ հույս հայտնեց, որ կրթության պատասխանատուները ի զորու են համատեղ լուծելու ոլորտում առկա խնդիրները: Նա նշեց, որ այս տարի ավանդական խորհրդակցությունը այլ ձեւաչափով է կազմակերպված: Կլինեն կրթությանը վերաբերող մի շարք հարցերի շուրջ բովանդակային քննարկումներ, կլինի հարց ու պատասխան, իսկ 2017-2018 ուսումնական տարվա ընթացքում ՀՀ Արագածոտնի մարզպետարանի աշխատակազմի կրթության, մշակույթի եւ սպորտի վարչության կատարած աշխատանքների մասին հաշվետվությունը տեղադրված կլինի մարզպետարանի պաշտոնական կայքում: